Diari Oficial de la Generalitat Valenciana


Sumari del DOGV 7496, del 31-03-2015 (2015/2650)

Notificació de la revocació de la classificació empresarial i de cancel·lació de la inscripció. Expedient número X-0015-4739-8.
-------------------------------------------------------------------------------------------------------------------------------

### Dades del document

Número de DOGV
:   7496

Data del DOGV
:   31-03-2015

Secció del DOGV
:   V. ANUNCIS - C) ALTRES ASSUMPTES

Número del document
:   2015/2650


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de la revocació de la classificació empresarial i de cancel·lació de la inscripció. Expedient número N-2837-4018-2. [2015/2650]  
S'ha intentat la notificació expressa a l'interessat en els termes i procediments previstos en l'article 59 de la Llei 30/1992, de 26 de novembre, reguladora del Procediment Administratiu Comú, i com que no s'ha pogut realitzar, en virtut del que disposa l'article 59.5 de l'esmentada Llei 30/1992, de 26 de novembre, reguladora del Procediment Administratiu Comú, per mitjà d'este anunci se li notifica l'acord adoptat per la Comissió de Classificació i Registres en la reunió de data 21 de novembre de 2014.  
  
Interessat:  
«Expedient núm.: M-2311-9457-5  
Empresa: Montesol Energías, SL.  
NIF/CIF: F79284109  
Domicili: Ronda Narciso Monturiol, 4 - 8A, Parc Tecnològic  
Població i CP: Paterna, CP 46563  
Per la Comissió de Classificació i Registres, en la reunió de data 21 de novembre de 2014., ha adoptat l'acord següent:  
«Primer. Per acord de la Comissió de Classificació i Registres de data 12 d'abril de 2013 es va concedir a l'empresa abans mencionada, als efectes establits en l'article 65 del text refós (RDL 3/2011) de la Llei de Contractes del Sector Públic, la classificació com a empresa contractista d'obres en els grups, subgrups i categories següents:  
Classificació empresarial atorgada per la Generalitat Valenciana  
  
Data de l'acord de classificació: 12 d'abril de 2013  
  
Activitat Grup Subgrup Categoria  
O I 2 C  
O I 9 C  
  
Segon. L'article 70.2 del Text Refós de la Llei de Contractes del Sector Públic, disposa que, per a la conservació de la classificació, les empreses classificades hauran de justificar cada tres anys el manteniment de la solvència tècnica i professional, havent d'aportar la corresponent documentació actualitzada en els termes establits reglamentàriament.  
Tercer. Transcorreguts els tres anys des de la seua classificació, en data 26 de juny de 2013, es va remetre requeriment a l'empresa a fi que, abans de finalitzar l'any en què es compleixen els tres anys des que es va obtindre la classificació en vigor, presentarà la declaració responsable i la documentació justificativa del manteniment de la seua solvència tècnica i professional, de conformitat amb les instruccions acordades per la Comissió de Classificació i Registres de 22 de juliol de 2011. Alternativament, se li indicava la possibilitat de sol·licitar la revisió de la classificació presentant una nova sol·licitud i aportant la documentació corresponent.  
Quart. No havent-se donat compliment al requeriment previ, en data 10.04.2014 la Comissió de Classificació i Registres de la Junta va acordar iniciar d'ofici l'expedient de revisió de les classificacions atorgades a l'empresa i donar audiència a l'empresa i a qualssevol persones interessades en el procediment, per un termini de quinze dies hàbils a comptar des del següent a la notificació, a fi que pogueren formular les al·legacions o presentar els documents que estimaren pertinents per a la defensa dels seus drets. Intentada la notificació expressa a l'interessat en els termes establits en l'article 59 de la Llei 30/1992, i no havent pogut practicar-se esta, es publica edicte en el DOCV de data 30 de juny de 2014, segons consta acreditat en l'expedient.  
  
  
En virtut d'això, conclosa la tramitació de l'expedient de revisió en els termes que preveuen els articles 70.2 i 70.3 del Text Refós de la Llei de Contractes del Sector Públic, la Comissió acorda:  
  
Primer. Revocar i deixar sense efecte la classificació concedida a l'empresa Montesol Energías, SL, per acord d'esta Comissió de 12/04/13, per no haver acreditat el manteniment de la seua solvència tècnica i professional amb conformitat a les instruccions acordades per la Comissió de Classificació i Registres de 22 de juliol de 2011.  
  
Segon. Autoritzar la cancel·lació de la inscripció de l'empresa en la Secció Primera del Registre de Contractistes i Empreses Classificades de la Generalitat.»  
  
Contra el mencionat acord, que no esgota la via administrativa, les persones interessades poden interposar recurs d'alçada davant del conseller d'Hisenda i Administració Pública, en el termini d'un mes a partir de la recepció d'esta notificació, de conformitat amb el que establixen els articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.»  
  
I perquè servisca de notificació a l'interessat s'expedix este edicte.  
  
  
València, 6 de març de 2015.- La subsecretària: Carmela Cots Soler.